Božanstvene torte
Subtitle: recepti i istorija
Publisher: Prometej IK, www.prometej.co.rs
Published: 2010
Place of publication: Novi Sad, SR
Format: Coffee table (cook book, kuvar)
Number of pages: 217
Description: Божанствене торте
Ова богато илустрована књига објашњава како да
направимо неке од најлепших и најукуснијих торти на
свету, користећи природне, квалитетне састојке, који
могу да се набаве у локалним продавницама.
Задивљујуће фотографије сваке торте откривају
божанствене филове, неодољиво примамљиве
структуре теста, и инспиришуће креативне
декорације.
Рецепти су детаљни, разложени у кораке који
се лако прате, и прилагодјени коришћењу у скромно
опремљеним кухињама. Увод у рецепте детаљно
објашњава најкритичније постпупке и указије на
најчешће грешке. Тако и почетник у прављењу торти,
као и прави кулинарски експерт, може, пратећи ове
рецепте, да импресионира чак и најкритичније око и
укус.
Књига садржи ауторов лични избор најчувенијих и
најпопуларнијих торти из делова Европе са најдужом
традицијом прављења торти: Француске (Баисер),
Немачке (Сцхwарзwалдер Кирсцхторте), Швајцарске
(Црна шума), Аустрије (Сацхерторте), Мадјарске
(Добос торта), као и осталих земаља из подунавског
региона на које је бечка традиција финих торти
и колача оставила трајан утицај, укључујући и
ауторову родну Србију.
Ово је књига без премца за особе са алергијом на
глутен, или особе које избегавају брашно. Неки од
ових ненадмашних рецепата природно не садрже
глутен, резултат високо цењене традиције коришћења
млевених ораха уместо брашна у многим деловима
Европе. Остали рецепти из ове књиге садрже врло
мало брашна, и лако се могу преправити у рецепте
без глутена. Ниједан од рецепата не садржи соду
бикарбону нити прашак за пециво.
Од изузетне горко-слатке ишторије шећера и
чоколаде, кроз сјај водећих европских дворова, до
породичних столова обичних људи: Део књиге о
историји торти, њихових састојака, као и социјалног
развоја европског друштва који је омогућио да торте
са најотменијих европских дворова предју на столове
свих друштвених класа, даје нову димензију овим
слатким уживањима.

Јелена Јовин је завршила електротехнику на
Факултету техничких наука у Новом Саду, Србија
и магистратуру из електротехнике на Туфтс
универзитету у Медфорду, дражава Масачусетс,
САД. Убрзо после тога се упознала са Зораном
Спасојевићем који је, као постдокторант, предавао
математику на МИТ-у у Кембриџу, САД. Заљубили су
се, венчали, и сада живе са три кћерке у граду Стоу
(једном од предграђа Бостона) у држави Масачусетс,
САД. Јелена се посветила образовању својих кћерки,
усавршавању рецепата за торте и писању кратких
прича. Зоран се и даље бави истраживањем у области
математике у оквиру МИТ-а, као и својом другом
љубављу, фотографијом. Јелена и Зоран су интензивно
сарађивали у писању ове књиге, и појели све торте које
су направљене током овог пројекта.

У овој књизи је мој избор рецепата за најпознатије европске торте. Неке су познате широм света (сахер
торта, добош торта или шварцвалд торта), док друге још увек уживају само локалну славу и чекају да их открије
остали део човечанства. Све ове торте задовољавају два основна услова: први је да садрже оригиналне, природне
састојке који могу да се набаве у већини локалних продавница, а други да им техника припремања захтева опрему
која је већ присутна у просечно опремљеним кухињама. Тако да сви ми, у приватности сопствених домова, можемо
да направимо сваку од ових врхунских посластица. Нека свачији дом засија сјајем њихове богате историје и
краљевског порекла!
Јелена Јовин
Table of contents: title: Увод / 7; title: Увод у припремање торти / 9; title: 11 О рецептима; title: 13 О опреми; title: 17 О састојцима; title: 18 Рецепти без глутена; title: 19 Поступци и најчешће грешке; title: 19 Како се муте жуманца?; title: 19 Како се прави снег од беланаца?; title: 21 Како се мешају састојци у пенасту смесу?; title: 22 Како се утуче течни шлаг/слатка павлака?; title: 23 Како се прави и пече пусла тесто?; title: 24 Како се топи чоколада?; title: 25 Како се мељу ораси, бадеми, лешници или кокос?; title: 25 Како се пеку ораси, бадеми и лешници?; title: 25 Када је торта испечена?; title: 26 Како се прави шампита и кувају филови на пари?; title: 27 Како се торта саставља и декорише?; title: 29 Пре него што почнете да правите торту...; title: Рецепти за торте / 31; title: 32 Пусла торта са орасима*; title: 38 Кокос торта; title: 44 Словеначка торта са орасима*; title: 50 Сахер торта (Sachertorte); title: 56 Рококо торта (торта Мадам де Помпадур)*; title: 62 Шварцвалд торта (Schwarzwalder Kirschtorte)*; title: 68 Торта са малинама*; title: 74 Бела воћна торта; title: 80 Торта са јагодама*; title: 86 Лимун кокос торта*; title: 92 Безе торта (Baiser торта)**; title: 98 Фина торта**; title: 104 Торта са кафом*; title: 110 Мока торта**; title: 116 Гизела торта*; title: 122 Бомба торта; title: 128 Бечка торта са орасима и кафом**; title: 134 Ронђош торта (Rongyos торта)**; title: 140 Грилијаж торта*; title: 146 Торта Катарина Велика*; title: 152 Добош торта*; title: 158 Боемска торта*; title: 164 Торта са румом и сувим грожђем*; title: 170 Швајцарска торта са чоколадом и вишњама*; title: 176 Божанствена торта*; title: 182 Чоколадна торта са малинама*; title: Историја торти и њихових састојака / 189; title: 189 Увод; title: 189 Јаја; title: 190 Путер; title: 193 Шећер; title: 199 Чоколада и ванила; title: 203 Пшеница, брашно и хлеб: почеци прављења торти; title: 204 Модерне торте; title: 210 Демократизација торти: кафа, кафеџинице и кафеи; title: Списак литературе / 217